《平江课曹待式混补萧中立见之有相怜色因成四》
宋代·陈藻

吾乡犹自哂吾徒，易道东来话得无。
幸有蔡邕过爨下，独怜贾岛作原夫。
昌黎俗笔何曾短，永叔文衡不到输。
多少科名成底事，聊安飘泊老江湖。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。